“Avtooyna” MChJ Chevrolet Aveo modelidagi avtomobillarga mo‘ljallangan xavfsiz oynalar ishlab chiqarishni rejalashtirmoqda. “O‘zavtosanoat” AK matbuot xizmatining xabar berishicha, joriy yilning iyulida yangi modelning oynalari namunalari GM-Koreya ishlab chiqarishida sinovlardan o‘tkazilgan. Bugun ularni GM Uzbekistan kompaniyasining asosiy konveyerida tekshirishga tayyorgarlik ko‘rilmoqda. Rossiya davlat standart qo‘mitasidan olingan sertifikatlar korxonaga ishlab chiqarilgan mahsulotni MDHning ko‘pgina davlatlariga eksport qilish imkonini beradi.